[ તંત્રીનોંધ : લગ્નેત્તર સંબંધો આજની દુનિયામાં આમ બાબત બનતી જાય છે, જે કંઈ કેટલાય કુટુંબોને ઉજાડી નાખે છે. દંભના નામે આ પ્રકારના સંબંધોને રૂપાળા નામ આપવામાં આવે છે. પોતાનું કામ કઢાવી લેવા માટે દોસ્તી-ફ્રેન્ડશીપ-મિત્રતા કોઈ બીજાની જોડે અને લગ્ન અન્ય કોઈની જોડે, એવી રાજરમતો આજકાલ સામાન્ય થઈ પડી છે. માણસની લાગણીઓ જોડેની રમતો અંતે સમાજના શાશ્વત મૂલ્યોને ધક્કો પહોંચાડે છે. આમાં વાંક બંને પક્ષનો હોય છે. મર્યાદા બંને પક્ષે ચૂકાય છે. વિવેકપૂર્ણ જીવનની સમજ હવે ક્યાંથી મેળવવી એ જ એક બહુ મોટો પ્રશ્ન આજના કહેવાતા શિક્ષિત અને સભ્ય સમાજ સામે ઊભો થયો છે ! ]